ལྷུན་གྲུབ་རྫོང་ན་གཞོནསློབ་གྲྭ་ཆེ་མོ་བལས་གཏོད་གླིང་དུ་ཝུའུ་དབྱིང་ཅེས་སྔ་རྗེས་སུ་ལྷུན་གྲུབ་གོང་བུ་ཚང་སྐྱེད་ཚལ་སྔོ་ལྗང་ཚད་ཡོད་ཀུང་སི་དང་བོད་ལྗོངས་གླང་མ་ཞིང་ལས་ཚན་རྩལ་འཕེལ་རྒྱས་ཚད་ཡོད་ཀུང་སི་སོགས་སློབ་གྲྭ་ཆེ་མོ་བའི་ལས་གཏོད་ཀུང་སི་བཅུ་ལ་རྟོག་ཞིབ་གནང་ཞིང་།གང་དུ་ཕེབས་རིམ་བཞིན་ཁོང་གིས་ཀུང་སིའི་འགན་ཁུར་བར་གཟིགས་སྐྱོང་སྲིད་ཇུས་དོན་འཁྱོལ་དང་ཀུང་སིའི་ལས་སྒོ་འཕེལ་རྒྱས་སོགས་ཀྱི་གནས་ཚུལ་མཁྱེན་རྟོགས་ཞིབ་ཕྲ་གནང་བ་རེད།ཚང་མས་སེམས་འགུལ་ཆེན་པོས་རང་སྐྱོང་ལྗོངས་ཀྱིསགཉིས་གཏོདལ་རྒྱབ་སྐྱོར་བྱེད་པའི་སྲིད་ཇུས་ལེགས་པ་དང་ལག་བསྟར་ཡག་པོ་བྱུང་བས་ང་ཚོར་ཕན་པ་མི་དམན་པ་ཐོབ་བྱུང་ལ།ལས་གཏོད་གསར་གཏོད་ཀྱི་ཡིད་ཆེས་དང་ཆོད་སེམས་ཀྱང་ཆེ་རུ་ཕྱིན་སོང་ཞེས་བཤད།སློབ་གྲྭ་ཆེ་མོ་བ་གཅིག་གི་ལས་གཏོད་ཀྱིས་ཁྱིམ་ཚང་དང་སྤུན་མཆེད་ལས་ཞུགས་དང་།ཐོན་ལས་འཁོར་འབྲེལ་ཆགས་པ།ཟུར་སྣོན་རིན་ཐང་འཕར་བ།མང་ཚོགས་དབུལ་པོའི་འབབ་འཕར་ཕྱུག་འགྱུར་བཅས་ལ་སྣེ་ཁྲིད་ཐུབ་པ་མཁྱེན་སྐབས།ཝུའུ་དབྱིང་ཅེས་ལས་གཏོད་བྱེད་མཁན་ལ་བསྔགས་བརྗོད་གནང་བ་རེད།ཁོང་གིས་ལས་གཏོད་ནི་ལས་ཞུགས་ཡག་ཤོས་ཞིག་རེད།དུས་རབས་གསར་པས་མི་ཚང་མར་མི་འཚེའི་འཇོན་ཐང་ངོམ་པའི་གོ་སྐབས་མཁོ་འདོན་བྱས་ཡོད་པས་སློབ་གྲྭ་ཆེ་མོ་བའི་ལས་གཏོད་ལ་མདུན་ལམ་ཆེན་པོ་ལྡན་ཡོད།རྒྱ་ཆེའི་མཐོ་སློབ་སློབ་ཐོན་སློབ་མ་ཚོས་ཡིད་ཆེས་བརྟན་དུ་གཏོང་བ་དང་འདུ་ཤེས་བསྒྱུར་ནསགཉིས་གཏོདཀྱི་རླབས་རྒྱུན་ཆེ་མོའི་ནང་ཞུགས་པ་དང་རྒྱུན་ཆད་མེད་པར་སློབ་སྦྱོང་ལ་ཤུགས་སྣོན་རྒྱག་པ་དང་ཞུམ་མེད་ཀྱི་སྙིང་སྟོབས་ལ་བརྟེན་ནས་བློ་ཁོག་ཆེན་པོས་ཁྲོམ་ར་གསར་འབྱེད་བྱས་ཏེ་ལས་སྒོ་དེ་བས་ཞིབ་ཚགས་སུ་གཏོང་བ་དང་ཀུང་སི་རྒྱ་སྟོབས་ཆེ་རུ་གཏོང་དགོས།རིམ་པ་ཁག་དང་འབྲེལ་ཡོད་སྡེ་ཚན་གྱིས་རང་སྐྱོང་ལྗོངས་ཀྱིས་ལས་གཏོད་གསར་གཏོད་ལ་རྒྱབ་སྐྱོར་བྱེད་པའི་གཟིགས་སྐྱོང་སྲིད་ཇུས་རབ་དང་རིམ་པ་ཇི་མ་ཇི་བཞིན་དོན་འཁྱོལ་བྱས་ནས་བློ་གཅིག་སེམས་གཅིག་གིས་ལས་གཏོད་པ་ཚོར་བྱ་བ་སྒྲུབ་པ་དང་དཀའ་ངལ་སེལ་རོགས་བྱེད་དགོས་ཤིང་སློབ་གྲྭ་ཆེ་མོ་བ་དེ་བས་མང་བ་ཕ་ཡུལ་དུ་ལོག་ནས་ལས་གཏོད་དང་གྲོང་གསེབ་དར་རྒྱས་གཏོང་བའི་ནང་ཞུགས་རྒྱུར་སྐུལ་ལྕག་བྱས་ཏེ་བོད་ཀྱི་འཕེལ་རྒྱས་མྱུར་པོ་དང་ཡུན་རིང་བདེ་འཁོད་ལ་བློ་གྲོས་དང་སྟོབས་ཤུགས་ལེགས་སྐྱེས་འབུལ་དགོས་ཞེས་གསུངས།